محمد فاروق خان

ڈاکٹر محمد فاروق خان معروف پاکستانی ماہر نفسیات، اسلامک سکالر اور وائس چانسلر جامعہ سوات تھے۔ شمال مغربی پاکستان میں انہوں نے طالبان کی سخت مزاحمت کی۔ کئی موقعوں پر فاروق خان نے کہا کہ جو لوگ معصوم لوگوں کو دہشت گردانہ کارروائیوں میں نشانہ بناتے ہیں ان کا اسلامی تعلیمات سے کوئی تعلق نہیں۔

ڈاکٹر فاروق خان نے ابتدائی تعلیم صوابی میں حاصل کی۔ پھر حسن ابدال کیڈٹ کالج اور کوہاٹ کیڈٹ کالج گئے۔ میڈیسن پڑھنے کے بعد انہوں نے سائکیٹری میں سپیشلازیشن کی۔ 1979ء میں خیبر میڈیکل کالج پشاور سے ایم بی بی ایس پاس کیا اور 1984ء میں سائکاٹری پڑھنے یونیورسٹی آف ویانا چلے گئے، وطن واپس آکر مردان کے علاقے بغدادہ میں انہوں نے اپنا نجی کلینک کھولا اور وہاں کام کرتے رہے۔ حکومت پاکستان نے انہیں بطور اولین چانسلر جامعہ سوات مقرر کیا۔ ان کے خدمات کے اعتراف میں حکومت پاکستان نے انہیں ستارہ امتیاز سے بھی نوازا۔ پیشے کے لحاظ سے ڈاکٹر فاروق ماہر نفسیات تھے اور اکثر ٹاک شوز میں حصے لیتے اور دہشت گردانہ کارروائیوں پر تنقید کرتے تھے۔

طالب علمی کے زمانے میں فاروق جماعت اسلامی کے جمعیت طلبہ اسلام سے منسلک رہے تاہم بعد میں ایک کتاب لکھنے پر انہیں جماعت اسلام سے نکالا گیا۔ پھر تحریک انصاف سے منسلک ہوگئے،

تصانیف 
 پاکستان اور اکیس ویں صدی (اردو)
 وٹ از اسلام (انگریزی)
 سٹرگل فار اسلامک ریوولوشن (انگریزی)
 جہاد قتال اور عالم اسلام (اردو)
 اسلام کیا ہے؟ (اردو)
 مسئلہ کشمیر (اردو و انگریزی)

قتل 
2 اکتوبر 2010ء کو مردان میں صوابی روڈ پر ڈیفنس کالونی میں فاروق خان اپنے کلینک میں موجود تھے کہ نامعلوم افراد نے ان پر حملہ کر دیا۔ حملے کے نتیجے میں ڈاکٹر فاروق خان موقع پر جاں بحق ہو گئے۔

بیرونی روابط

حوالہ جات 

1956ء کی پیدائشیں
بیسویں صدی کے مسلمان محققین اسلام
پاکستان میں آتشیں اسلحہ سے اموات
پاکستانی محققین
پاکستانی معلمین
پشتون شخصیات
شخصیات جن کو تحریک طالبان پاکستان نے قتل کیا
ضلع صوابی کی شخصیات
علماء علوم اسلامیہ
2010ء کی وفیات
پاکستانی علمائے اسلام
Short description is different from Wikidata